06.02.2021
Аҧсны Аҳәынҭқарра Ахада Аслан Бжьаниа иколлега, Алада Уаҧстәыла Ареспублика Ахада Анатоли Бибилов Имшира идиныҳәалеит.
Адныҳәаларатә цҳамҭаҟны иҳәоуп:
“Ҳаҭыр зқәу Анатоли Илиа-иҧа!
Аҧсны жәлар рыхьӡала, хаҭала сара сыхьӡала Шәымшира шәыдыснҳәалоит!
Шәара зыҧсҭазаара зегьы Аҧсадгьыл амаҵура, уи асуверенитет арҕәҕәара, аҳәынҭқарратә институтқәа рырҿиара иазызкыз ҳәынҭқарратә усзуҩуп.
Аҧсны Шәара ҳаҭыр ду шәықәуп ҳтәылақәа ирықәынхо ажәларқәа риашьаратә еизыҟазаашьақәа рырҕәҕәараҟны хаҭала злагаламҭа дуу аполитикатә усзуҩы иаҳасабала.
Ҳаҭыр зқәу Анатоли Илиа-иҧа!
Ишәзеиҕьасшьоит агәабзиара, Алада Уаҧстәыла ажәлар рымаҵ аураҟны аҧхьаҟагьы аихьӡарақәа”.